|  |
| --- |
| Številka: 007-37/2015 |
| Ljubljana, 7. januar 2016 |
| EVA 2015-2330-0047 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o izvajanju uredb (EU) o uvozu nekaterih živil neživalskega izvora iz tretjih držav – predlog za obravnavo**  |
| **1. Predlog sklepov vlade:** |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na … seji dne … pod … točko dnevnega reda sprejela naslednjiSKLEPVlada Republike Slovenije izdaja Uredbo o izvajanju uredb (EU) o uvozu nekaterih živil neživalskega izvora iz tretjih držav in jo objavi v Uradnem listu Republike Slovenije. Mag. Darko Krašovec GENERALNI SEKRETAR VLADESklep prejmejo:* Ministrstvo za kmetijstvo, gozdarstvo in prehrano,
* Ministrstvo za finance,
* Ministrstvo za pravosodje,
* Ministrstvo za notranje zadeve,
* Ministrstvo za zdravje,
* Ministrstvo za gospodarski razvoj in tehnologijo,
* Služba Vlade RS za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| - |
| **3.a Osebe, odgovorne za strokovno pripravo in usklajenost gradiva:** |
| * mag. Dejan Židan, minister
* mag. Tanja Strniša, državna sekretarka
* dr. Janez Posedi, generalni direktor Uprave RS za varno hrano, veterinarstvo in varstvo rastlin,
* Urška Galjot, vodja Sektorja za mednarodne zadeve
* Vlasta Knapič, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| - |
| **4. Predstavniki vlade, ki bodo sodelovali pri delu državnega zbora:** |
| - |
| **5. Kratek povzetek gradiva:** |
| Z uredbo so za uvoz nekaterih živil neživalskega izvora, ki so s predpisi Evropske unije (EU) določena kot nujni primeri ali pa zapadejo pod poostren nadzor glede varnosti živil ob uvozu, določeni pristojni organi, vstopne točke, točke uvoza in mesta pregledov pošiljk, poročanje Evropski komisiji ter pristojbine in stroški za preglede pošiljk. Uredba bo zaradi več sprememb predpisov EU, pristojnosti organov in vstopnih mest na meji s Hrvaško nadomestila zdaj veljavno istoimensko uredbo, ki ureja uvoz živil neživalskega izvora v Sloveniji skladno s predpisi EU. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Zaradi uredbe se ne bodo spremenili prihodki proračuna ali javnofinančna sredstva, saj uredba ne spreminja sedanje ureditve uradnih pregledov pošiljk in obveznosti uvoznikov v zvezi s tem. Pristojbine za nadzor nad varno hrano ob uvozu za leto 2013 so znašale 7260 EUR, za leto 2014 pa 12.540 EUR. Za leti 2016 in 2017 so prihodki proračuna iz tega naslova ocenjeni na 10.000 EUR letno. |
| **8. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| Datum objave: 24. junij 2015V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Gradivo se ne nanaša na občine in združenja občin.Mnenja, predlogi in pripombe z navedbo predlagateljev:* + Gospodarska zbornica Slovenije – Zbornica kmetijskih in živilskih podjetij,
	+ Trgovska zbornica Slovenije.

Upoštevani so bili:* v celoti oziroma so bili podani v zelo splošni obliki brez konkretnih predlogov za besedilo.

Javnost je bila vključena v pripravo gradiva prek objave predloga na e-upravi. |
| **9. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **10. Gradivo je uvrščeno v delovni program vlade:** | DA |
|  Mag. Dejan Židan minister |

 **PREDLOG**

**EVA 2015-2330-0047**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) v zvezi z 32. in 40. členom Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 21/13 – ZVRS-G, 47/13, 12/14 in 90/14) izdaja Vlada Republike Slovenije

**U R E D B O**

**o izvajanju uredb (EU) o uvozu nekaterih živil neživalskega izvora iz tretjih držav**

1. člen

(vsebina)

1. S to uredbo so za uvoz nekaterih živil neživalskega izvora, ki so s predpisi Evropske unije (v nadaljnjem besedilu: EU) določena kot nujni primeri ali pa zapadejo pod poostren nadzor glede varnosti živil ob uvozu, določeni pristojni organi, določene vstopne točke, določene točke uvoza in mesta pregledov določene točke uvoza ter druga mesta nadzora, postopek določitve točke uvoza, nadaljnji prevoz pošiljke z mejne vstopne točke, poročanje Evropski komisiji ter pristojbine in stroški za izvajanje:
* **Uredbe (ES) št. 178/2002** Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L št. 31 z dne 1. 2. 2002, str. 1), zadnjič spremenjene z **Uredbo (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES** (UL L št. 189 z dne 27. 6. 2014, str. 1), (v nadaljnjem besedilu: Uredba 178/2002/ES);
* **Uredbe (ES) št. 882/2004** Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (UL L št. 165 z dne 30. 4. 2004, str. 1), zadnjič spremenjene z **Uredbo (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES** (UL L št. 189 z dne 27. 6. 2014, str. 1), (v nadaljnjem besedilu: Uredba 882/2004/ES);
* **Uredbe Komisije (ES) št. 669/2009** z dne 24. julija 2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora ter spremembi Odločbe 2006/504/ES (UL L št. 194 z dne 25. 7. 2009, str. 11), zadnjič spremenjene z izvedbeno uredbo Komisije (EU) št. 2015/2383 z dne 17. decembra 2015 o spremembi Priloge I k Uredbi (ES) št. 669/2009 glede seznama krme in živil neživalskega izvora, pri uvozu katerih velja poostren uradni nadzor (UL L št. 332 z dne 18. 12. 2015, str. 57), (v nadaljnjem besedilu: Uredba 669/2009/ES);
* **Izvedbenega sklepa Komisije 2011/884/EU** z dne 22. decembra 2011 o izrednih ukrepih glede nedovoljenega gensko spremenjenega riža v riževih proizvodih s poreklom iz Kitajske in razveljavitvi Odločbe 2008/289/ES (UL L št. 343 z dne 23. 12. 2011, str. 140), zadnjič spremenjenega z Izvedbenim sklepom Komisije z dne 13. junija 2013 o spremembi Izvedbenega sklepa 2011/884/EU o izrednih ukrepih glede nedovoljenega gensko spremenjenega riža v riževih proizvodih s poreklom iz Kitajske (UL L št. 162 z dne 14. 6. 2013, str. 10), (v nadaljnjem besedilu: Sklep 2011/884/EU);
* **Izvedbene uredbe Komisije (EU) št. 884/2014** z dne 13. avgusta 2014 o uvedbi posebnih pogojev, ki urejajo uvoz nekatere krme in živil iz nekaterih tretjih držav, zaradi tveganja onesnaženja z aflatoksini ter o razveljavitvi Uredbe (ES) št. 1152/2009 (UL L št. 242 z dne 14. 8. 2014, str. 4), (v nadaljnjem besedilu: Uredba 884/2014/EU);
* **Izvedbene uredbe Komisije (EU) št. 885/2014** z dne 13. avgusta 2014 o določitvi posebnih pogojev, ki se uporabljajo za uvoz okre in karijevih listov iz Indije, in razveljavitvi Izvedbene uredbe (EU) št. 91/2013 (UL L št. 242 z dne 14. 8. 2014, str. 20), (v nadaljnjem besedilu: Uredba 885/2014/EU);
* **Izvedbene uredbe Komisije (EU) št. 322/2014** z dne 28. marca 2014 o uvedbi posebnih pogojev za uvoz krme in živil, ki izvirajo iz Japonske ali so od tam poslani, po nesreči v jedrski elektrarni Fukušima (UL L št. 95 z dne 29. 3. 2014, str. 1), zadnjič spremenjene z Izvedbeno uredbo Komisije (EU) 2015/328 dne 2. marca 2015 o spremembi Izvedbene uredbe (EU) št. 322/2014 glede vstopnega dokumenta, ki ga je treba uporabiti za krmo in živila živalskega izvora (UL L št. 58 z dne 3. 3. 2015, str. 50), (v nadaljnjem besedilu: Uredba 322/2014/EU);
* **Izvedbene uredbe Komisije (EU) 2015/175** z dne 5. februarja 2015 o določitvi posebnih pogojev, ki se uporabljajo za uvoz gume guar, s poreklom ali poslane iz Indije, zaradi tveganj onesnaženja s pentaklorofenolom in dioksini (UL L št. 30 z dne 6. 2. 2015, str. 10), (v nadaljnjem besedilu: Uredba 2015/175/EU);
* **Izvedbene uredbe Komisije** (**EU) 2015/949** z dne 19. junija 2015 o odobritvi predizvoznih pregledov nekaterih živil glede prisotnosti nekaterih mikotoksinov, ki jih izvajajo nekatere tretje države (UL L št. 156 z dne 20. 6. 2015, str. 2), (v nadaljnjem besedilu: Uredba 2015/949/EU).
1. Ta uredba se glede izvedbenih predpisov, ki jih EU sprejme na podlagi petega odstavka 15. člena ali 23. člena Uredbe 882/2004/ES ali kot nujne ukrepe na podlagi 53. člena Uredbe 178/2002/ES, uporablja brez vpliva na Uredbo o izvajanju delov določenih uredb Skupnosti glede živil, higiene živil in uradnega nadzora nad živili (Uradni list RS, št. 72/10), razen v določbah o pristojnih organih, kjer veljajo določbe te uredbe.

2. člen

(pristojni organi)

1. Pristojni organ za izvajanje predpisov iz prejšnjega člena je Uprava Republike Slovenije za varno hrano, veterinarstvo in varstvo rastlin (v nadaljnjem besedilu: uprava), razen v delu, ki se nanaša na prehranska dopolnila in živila za posebne prehranske namene, kjer je pristojni organ ministrstvo, pristojno za zdravje.
2. Pristojni organ za izvajanje uradnega nadzora nad izvajanjem te uredbe je uprava, razen v delu, ki se nanaša na prehranska dopolnila in živila za posebne prehranske namene, kjer je pristojni organ Zdravstveni inšpektorat Republike Slovenije (v nadaljnjem besedilu: ZIRS).
3. Pri izvajanju uradnega nadzora pristojna organa iz prejšnjega odstavka sodelujeta s Finančno upravo Republike Slovenije (v nadaljnjem besedilu: carinski organ).
4. Uprava objavi seznam živil neživalskega izvora iz prvega odstavka prejšnjega člena, ki se štejejo kot nujni primeri ali pa zapadejo pod poostren nadzor glede varnosti živil ob uvozu, na svoji spletni strani.
5. Uprava je pristojni organ za poročanje in obveščanje Evropske komisije o uvozu živil iz prejšnjega člena četrtletno oziroma pred koncem prvega meseca po izteku četrtletja. Za namen poročanja dostavita ZIRS in carinski organ upravi vsak svoj del podatkov o nadzoru nad pošiljkami iz prejšnjega člena te uredbe.

3. člen

(uvoz živil neživalskega izvora)

1. Kot uvoz živil neživalskega izvora po tej uredbi se šteje sprostitev živil neživalskega izvora v prosti promet ali namen sprostitve v prosti promet na ozemlju EU v skladu s carinskimi predpisi.
2. Carinski organ ne sprosti živil neživalskega izvora, določenih s predpisi iz prvega člena te uredbe, v prosti promet, dokler ne prejme enotnega vstopnega dokumenta ali enakovrednega dokumenta v elektronski obliki iz Uredbe 669/2009/ES, ki ga je potrdil pristojni inšpektor.
3. Uprava in ZIRS opravljata uradne preglede živil neživalskega izvora, ki se uvažajo iz tretjih držav, v skladu s predpisi iz prvega člena te uredbe na:

a) določenih vstopnih točkah v krajih, kjer so mednarodni mejni prehodi v Republiko Slovenijo,

 b) določenih točkah uvoza v notranjosti Republike Slovenije in

c) drugih mestih nadzora za živila neživalskega izvora v notranjosti Republike Slovenije.

4. člen

(določene vstopne točke)

1. Določene vstopne točke za pošiljke živil neživalskega izvora na ozemlju Republike Slovenije so določene v prilogi 1, ki je sestavni del te uredbe.
2. Določene vstopne točke iz prejšnjega odstavka morajo izpolnjevati minimalne zahteve iz 4. člena Uredbe 669/2009/ES.
3. Seznam vstopnih točk iz prvega odstavka tega člena objavi uprava na svoji spletni strani in o njih obvesti Evropsko komisijo.

5. člen

(določene točke uvoza)

1. Določene točke uvoza so vse določene vstopne točke iz prejšnjega člena in druge določene točke uvoza, kjer se lahko na ozemlju Republike Slovenije sproščajo v prosti promet pošiljke živil neživalskega izvora po poreklu iz tretjih držav.
2. Določene točke uvoza iz prejšnjega odstavka morajo izpolnjevati minimalne zahteve iz 8. člena Uredbe 884/2014/ES za uvoz živil neživalskega izvora, razen v delu, ki se nanaša na prehranska dopolnila in živila za posebne prehranske namene.
3. Določene točke uvoza iz prvega odstavka tega člena v notranjosti Republike Slovenije, na katerih uprava opravlja nadzor nad pošiljkami živil neživalskega izvora, so določene v prilogi 2, ki je sestavni del te uredbe.
4. Nove točke uvoza lahko določi generalni direktor uprave z odločbo na podlagi vloge vsaj ene zainteresirane stranke, če ta zagotovi vsaj eno mesto pregledov in če generalni direktor uprave presodi, da je zahteva upravičena in so izpolnjene minimalne zahteve iz točk a), b), e) in f) 8. člena Uredbe 884/2014/ES. Izpolnjevanje zahtev ugotovi komisija, ki jo določi generalni direktor uprave.
5. Nova točka uvoza je določena v sodelovanju s carinskim organom glede na mesta sproščanja blaga v prosti promet v skladu s carinskimi predpisi.
6. Seznam določenih točk uvoza iz priloge 2 te uredbe in novih določenih točk uvoza iz prejšnjega odstavka objavi uprava na svoji spletni strani in o njih obvesti Evropsko komisijo.
7. Seznam določenih točk uvoza živil neživalskega izvora, ki se štejejo za prehranska dopolnila in živila za posebne prehranske namene, je v prilogi 3, ki je sestavni del te uredbe.

6. člen

(mesta pregledov na območju določene točke uvoza)

1. Določena točka uvoza za živila neživalskega izvora, razen v delu, ki se nanaša na prehranska dopolnila in živila za posebne prehranske namene*,* ima krajevni naslov pristojnega območnega urada uprave in vsaj eno odobreno mesto pregledov.
2. Mesta pregledov na območju določene točke uvoza iz prejšnjega člena na podlagi vloge nosilca živilske dejavnosti odobri pristojni območni urad uprave, če:
	1. je subjekt vpisan v register nosilcev živilske dejavnosti, ki ga vodi uprava,
	2. je subjekt imetnik dovoljenja za carinsko skladiščenje oziroma ima s strani carinskih organov odobreno ali določeno mesto za predložitev blaga v skladu s carinskimi predpisi in
	3. izpolnjuje minimalne zahteve iz točk c) in d) 8. člena Uredbe 884/2014/ES glede prostorov za skladiščenje ter možnosti za raztovarjanje in vzorčenje pošiljk.
3. Seznam določenih točk uvoza z odobrenimi mesti pregleda je dostopen na spletni strani uprave in ZIRS.

7. člen

(postopek določitve mesta pregledov)

1. Mesta pregledov, na katerih se lahko opravljajo identifikacijski in fizični pregledi pošiljk živil neživalskega izvora, ki se sproščajo v prosti promet v Republiki Sloveniji, določi uprava na podlagi vloge nosilca živilske dejavnosti.
2. Vloga se vloži na krajevno pristojnemu območnemu uradu uprave najpozneje 30 delovnih dni pred predvidenim začetkom opravljanja dejavnosti na obrazcu, ki je dostopen na spletni strani uprave.
3. Pred izdajo odločbe o določitvi mesta pregledov določene točke uvoza iz priloge 2 te uredbe pristojni inšpektor preveri, ali obrat izpolnjuje pogoje iz drugega odstavka prejšnjega člena.
4. Pred izdajo odločbe o določitvi mesta pregledov, ki ni na območju določene točke uvoza iz priloge 2 te uredbe, pristojni inšpektor preveri, ali obrat izpolnjuje pogoje iz prejšnjega člena, in vlogo skupaj z zapisnikom o pregledu odstopi v reševanje glavnemu uradu uprave.

8. člen

(druga mesta nadzora)

Določene vstopne točke iz priloge 1 te uredbe in določene točke uvoza iz 5. člena te uredbe oziroma iz priloge 2 te uredbe se štejejo tudi za druga mesta nadzora v skladu z 19. členom Uredbe 669/2009/ES, 8. členom Uredbe 322/2014/EU in drugimi predpisi iz prvega odstavka 1. člena te uredbe.

9. člen

(nadaljnji prevoz pošiljk)

V skladu z 8. členom Uredbe 669/2009/ES lahko pristojni inšpektor do znanih rezultatov fizičnih pregledov odobri prevoz pošiljke pod carinskim nadzorom z določene vstopne točke do odobrenega mesta za preglede določene točke uvoza.

10. člen

(poročanje Evropski komisiji)

1. Uprava predloži Evropski komisiji poročilo v skladu s 15. členom Uredbe 669/2009/ES, 13. členom Uredbe 884/2014/EU, 12. členom Uredbe 885/2014/EU, 14. členom Uredbe 322/2014/EU, 12. členom Uredbe 175/2015/EU, 6. členom izvedbenega sklepa Komisije 2011/884/ES in drugimi predpisi iz prvega odstavka 1. člena te uredbe. V poročilo uprava vključi tudi podatke s področja krme v skladu s predpisom, ki ureja uradni nadzor nad krmo neživalskega izvora pri uvozu iz tretjih držav.
2. ZIRS sporoči upravi podatke za poročila iz prejšnjega odstavka v delu, ki se nanaša na prehranska dopolnila in živila za posebne prehranske namene.

11. člen

(pristojbine za uvoz živil neživalskega izvora iz tretjih držav)

1. Za določanje višine pristojbin se uporabljajo merila iz Uredbe 882/2004/ES glede dejanskih stroškov osebja, objektov, naprav in drugih stroškov uradnega nadzora ter dejanskih stroškov vzorčenja in laboratorijskih preiskav.
2. Ob uvozu živil neživalskega izvora, ki so določena v prilogi I Uredbe 669/2009/ES, morajo nosilci živilske dejavnosti ali njihovi predstavniki plačati pristojbino za uvoz živil neživalskega izvora iz tretjih držav v višini:
	* 55 eurov na pošiljko do vključno 50 ton,
	* 110 eurov na pošiljko nad 50 do vključno 500 ton,
	* 420 eurov na pošiljko nad 500 ton.
3. Ne glede na določbe prejšnjega odstavka se ob uvozu tveganih pošiljk živil neživalskega izvora, ki so določena v prilogi I Uredbe 669/2009/ES in se prevažajo v razsutem stanju s plovili, zaračuna pristojbina za uvoz živil neživalskega izvora iz tretjih držav v višini:
	* 600 eurov na plovilo s tovorom do vključno 500 ton,
	* 1.200 eurov na plovilo s tovorom nad 500 do vključno 2 000 ton,
	* 2.400 eurov na plovilo s tovorom nad 2 000 ton.
4. Pristojbina iz drugega in tretjega odstavka tega člena je prihodek proračuna Republike Slovenije in se vplačuje na podračun javnofinančnih prihodkov v skladu s predpisi, ki urejajo način vplačevanja in razporejanja javnofinančnih prihodkov.
5. Obveznost plačila pristojbine za uvoz živil neživalskega izvora iz tretjih držav nastane z dnem, ko pristojni inšpektor potrdi ustrezni del dela II enotnega vstopnega dokumenta iz Uredbe 669/2009/ES in z odločbo odmeri pristojbino.
6. Obveznost iz prejšnjega odstavka mora vlagatelj plačati v 30 dneh od vročitve odločbe iz prejšnjega odstavka.
7. Če vlagatelj obveznosti iz prejšnjega odstavka v roku ne izpolni, mu uprava pošlje pisni poziv, da obveznost plača v 15 dneh od prejema poziva.
8. Če vlagatelj obveznosti ne izpolni niti na podlagi pisnega poziva iz prejšnjega odstavka, uprava preda zadevo v izterjavo davčnemu organu, ki opravi izvršbo v skladu z zakonom, ki ureja davčni postopek.
9. Za zastaranje pravice do izterjave obveznosti iz tega člena se uporablja zakon, ki ureja davčni postopek.
10. V primeru preveč ali napačno nakazane pristojbine za uvoz živil neživalskega izvora iz tretjih držav izvede vračilo uprava na podlagi vloge upravičenca. Kritje zagotavlja proračun Republike Slovenije.

12. člen

(stroški)

Stroške skladno z uredbami 175/2015/EU, 322/2014/EU, 884/2014/EU, 885/2014/EU in sklepom 2011/884/EU ter drugimi nujnimi ukrepi, ki jih Evropska komisija sprejme na podlagi 53. člena Uredbe 178/2002/ES, krijejo nosilci živilske dejavnosti.

13. člen

(prehodna določba)

Do izpolnjevanja zahtev iz drugega odstavka 5. člena te uredbe glede prostorov za skladiščenje in možnosti za raztovarjanje in vzorčenje pošiljk se pregledi pošiljk opravljajo na pooblaščenih uvoznih mestih in kontrolnih točkah v Celju, Ljubljani, Mariboru, na Obrežju in v Sežani, ki so bile določene z Uredbo o izvajanju uredb (ES) o uvozu nekaterih živil neživalskega izvora iz tretjih držav (Uradni list RS, št. 31/10 in 83/10).

14. člen

(prenehanje veljavnosti)

Z dnem uveljavitve te uredbe preneha veljati Uredba o izvajanju uredb (ES) o uvozu nekaterih živil neživalskega izvora iz tretjih držav (Uradni list RS, št. 31/10 in 83/10).

15. člen

(uveljavitev)

Ta uredba začne veljati petnajsti dan po objavi v Uradnem listu Republike Slovenije.

Št. 007-37/2015

Ljubljana, dne 8. januarja 2016

EVA 2015-2330-0047

Vlada Republike Slovenije

dr. Miroslav Cerar

 predsednik

PRILOGA 1: Seznam določenih vstopnih točk za pošiljke živil neživalskega izvora, ki so v naslednjih krajih:

1. za mednarodni pomorski promet: Koper/Capodistria v Luki Koper;
2. za mednarodni zračni promet: Ljubljana Brnik na Letališču Jožeta Pučnika Ljubljana;
3. za mednarodni poštni promet: Ljubljana na Pošti Ljubljana.

PRILOGA 2: Seznam določenih točk uvoza v notranjosti Republike Slovenije za pošiljke živil neživalskega izvora (razen za prehranska dopolnila in živila za posebne prehranske namene), ki so v naslednjih krajih:

1. Celje
2. Ljubljana
3. Maribor
4. Obrežje
5. Sežana

PRILOGA 3: Seznam določenih točk uvoza v notranjosti Republike Slovenije za prehranska dopolnila in živila za posebne prehranske namene, ki so v naslednjih krajih:

1. Celje
2. Ljubljana
3. Maribor
4. Novo mesto

**OBRAZLOŽITEV**

**I. UVOD**

1. **Pravna podlaga**

Pravna podlaga je sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14), ki daje Vladi Republike Slovenije podlago za izdajanje uredb in drugih aktov iz svoje pristojnosti za izvrševanje predpisov Evropske unije (EU).

Izvajanje izvedbenih uredb in sklepov EU s področja varnosti živil rastlinskega oziroma drugega neživalskega izvora, ki se vnašajo iz tretjih držav, je v pristojnosti ministrstev, kot jih določa Zakon o državni upravi (Uradni list RS, št. 113/05 – uradno prečiščeno besedilo, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 21/13 – ZVRS-G in 47/13), in sicer 32. člen za Ministrstvo za kmetijstvo, gozdarstvo in prehrano, ki med drugim opravlja naloge na področju varnosti hrane oziroma živil, in 40. člen za Ministrstvo za zdravje, ki med drugim opravlja naloge na področju prehranskih dopolnil in živil za posebne prehranske oziroma zdravstvene namene.

1. **Splošna obrazložitev predloga uredbe**

Ko so v EU prepoznana nova tveganja glede varnosti živil zaradi nevarnih onesnaževal, Evropska komisija ob posvetovanju z državami članicami sprejme za pošiljke živil, ki se uvažajo oziroma vnašajo iz tretjih držav, ki niso članice EU:

– nujne ukrepe na podlagi 53. člena **Uredbe (ES) št. 178/2002** Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L št. 31 z dne 1. 2. 2002, str. 1), s spremembami (v nadaljnjem besedilu: Uredba 178/2002/ES);

– poostren nadzor na podlagi petega odstavka 15. člena ali 23. člena **Uredbe (ES) št. 882/2004** Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (UL L št. 165 z dne 30. 4. 2004, str. 1), s spremembami (v nadaljnjem besedilu: Uredba 882/2004/ES).

Izvedbeni predpisi (uredba ali sklep), ki jih EU sprejme kot podlago za poostren nadzor ali nujne ukrepe, določajo vrsto blaga glede na državo izvora, ki mora biti ob uvozu prijavljeno pristojnim organom držav članic v uradni pregled na zunanjih mejah EU še pred carinskimi formalnostmi ali pa pod carinskim nadzorom napoteno na določeno odobreno mesto za preglede v notranjosti države članice. S tem je zagotovljen enoten način nadzora nad rizičnimi živili, za katerega pa mora država članica določiti pristojne organe, vstopna mesta in stroške.

S sprejetjem navedene uredbe bo v Sloveniji urejen uvoz rastlinskih živil skladno s predpisi EU glede preprečevanja vnosa kontaminiranih živil, splošni nadzor nad uvozom živil neživalskega izvora pa ureja Uredba o izvajanju delov določenih uredb Skupnosti glede živil, higiene živil in uradnega nadzora nad živili (Uradni list RS, št. 72/10).

**II. VSEBINSKA OBRAZLOŽITEV PREDLAGANIH REŠITEV**

K 1. členu:

Opredeljeni so namen uredbe in predpisi Evropske unije, ki za nekatera živila neživalskega izvora ob uvozu iz določenih držav z večjim tveganjem za kontaminacijo živil določajo poseben režim prijave pošiljke na zunanji meji Evropske unije za uradni pregled pred sprostitvijo v prosti promet, s katerim se preveri skladnost s predpisanimi zahtevami EU za varnost živil. Ker se nova tveganja pojavljajo vedno znova pri različnih živilih različnega porekla, Evropska komisija v posvetovanju z državami članicami sprejema ustrezne nujne ukrepe in uvaja poostren nadzor z določeno pogostostjo vzorčenja takih živil, da zagotavlja obvladovanje tveganj. Uredba 669/2009/ES se sistematično spreminja štirikrat letno – ob vsakem četrtletju (nov seznam živil je določen z izvedbeno uredbo: 1. januarja, 1. aprila, 1. julija in 1. septembra). Uredbe o nujnih ukrepih pa se prav tako pogosto spreminjajo, in sicer glede na ugotovitve nadzora oziroma glede na uspešnost obvladovanja tveganj in glede na prepoznana nova tveganja ob nadzoru. Zato tudi za izvajanje vseh drugih izvedbenih predpisov, ki jih bo v prihodnje Evropska unija sprejela na podlagi petega odstavka 15. člena ali 23. člena Uredbe 882/2004/ES za poostren nadzor na meji ali kot nujne ukrepe na podlagi 53. člena Uredbe 178/2002/ES, ta uredba določa pristojne organe in določena vstopna oziroma uvozna mesta za uradne preglede tveganih pošiljk.

Vsa druga živila, ki niso rizična, se lahko uvažajo brez posebne prijave pristojnim organom za nadzor nad varnostjo živil. Uvozniki oziroma njihovi zastopniki jih prijavijo kot živilo carinskemu organu, ki opravlja sistematične dokumentacijske in naključne identifikacijske preglede glede varnosti živil neživalskega izvora pred sprostitvijo v promet v Republiki Sloveniji. Carinski organ po programu splošnega nadzora nad varnostjo in kakovostjo živil prepusti fizični pregled in morebitno vzorčenje naključno izbranih pošiljk inšpektorjem organov, pristojnih za varnost živil. Splošni nadzor nad živili ureja Uredba o izvajanju delov določenih uredb Skupnosti glede živil, higiene živil in uradnega nadzora nad živili (Uradni list RS, št. 72/10).

K 2. členu (pristojni organi):

Določeni so pristojni organi za izvajanje predpisov o nujnih ukrepih in poostrenem nadzoru nad živili glede varnosti živil rastlinskega oziroma drugega neživalskega izvora, ki se vnašajo iz tretjih držav. Določen je tudi osrednji pristojni organ za poročanje in obveščanje Evropske komisije.

K 3. členu (uvoz živil neživalskega izvora):

Skladno z izvedbenimi predpisi EU je omejen vstop iz tretjih držav, ki niso članice EU, za pošiljke pod nujnimi ukrepi ali poostrenim nadzorom glede varnosti živil samo skozi določene vstopne točke v krajih, kjer so mednarodni mejni prehodi v Republiko Slovenijo. Pod določenimi pogoji se take uvozne pošiljke lahko pod carinskim nadzorom premestijo na določene točke uvoza v notranjosti Republike Slovenije, kjer mora biti odobreno vsaj eno mesto nadzora za živila neživalskega izvora. Dokler ni končan postopek preverjanja skladnosti s predpisi glede varnosti živil ob uvozu, taka pošiljka ne more biti sproščena v prosti promet, zato je narejena povezava na carinske predpise.

K 4. členu (določene vstopne točke):

Ta člen opredeljuje določene vstopne točke za pošiljke živil neživalskega izvora v Republiki Sloveniji, ki so naštete v prilogi 1 te uredbe in na katerih delujejo pristojni inšpektorji Uprave RS za varno hrano, veterinarstvo in varstvo rastlin. Uprava objavi seznam vstopnih točk na svoji spletni strani in o njih obvesti Evropsko komisijo.

Uredba (ES) št. 882/2004 namreč določa, da morajo države članice pri organizaciji poostrenega nadzora od nosilcev živilske dejavnosti, ki so odgovorni za pošiljke, zahtevati, da predhodno napovejo prispetje in naravo take pošiljke. Uredba Komisije (ES) št. 669/2009 določa pravila za poostren uradni nadzor, ki ga je treba izvajati pri uvozu krme in živil neživalskega izvora s seznama v njeni prilogi na vstopnih točkah v EU. Določa tudi obrazec enotnega vstopnega dokumenta za uvoz krme in živil neživalskega izvora ter pojem »določena vstopna točka (DVT)«, da je zagotovljen enoten pristop v EU.

Tudi izvedbeni predpisi za nujne ukrepe opredeljujejo uvoz skozi določene vstopne točke (ES) iz točke (b) 3. člena Uredbe 669/2009. Uredba (ES) št. 882/2004 določa tudi, da morajo države članice pri organizaciji poostrenega nadzora določiti vstopne točke, ki imajo dostop do ustreznih prostorov za izvajanje nadzora nad raznimi vrstami krme in živil, ki morajo izpolnjevati minimalne zahteve, da se zagotovita enotnost in učinkovitost nadzora. Določene vstopne točke morajo izpolnjevati minimalne zahteve, predpisane v 4. členu Uredbe 669/2009/ES, in sicer da imajo: zadostno število ustrezno usposobljenega in izkušenega osebja, da se izvedejo predpisani pregledi pošiljk; ustrezne prostore, da lahko pristojni organ izvede potrebne preglede; podrobna navodila v zvezi z vzorčenjem za analizo in pošiljanjem teh vzorcev za analizo v referenčni laboratorij; prostore za skladiščenje pošiljk pod ustreznimi pogoji v obdobju zadržanja, po potrebi med čakanjem na rezultate analize, ter ustrezno število skladiščnih prostorov, vključno s hladilnicami, če je zaradi narave pošiljke potrebna nadzorovana temperatura; možnost za raztovarjanje z opremo za raztovarjanje v zaščitenem prostoru, kadar je to potrebno, in ustrezno opremo za izvajanje vzorčenja za analizo ter dostop do referenčnega laboratorija, do katerega je vzorce mogoče hitro prepeljati in izvesti analizo vzorcev živil na onesnaževala. Seznam teh vstopnih točk je v prilogi 1 in velja tako za upravo kot za ZIRS.

K 5. členu (določene točke uvoza):

Inšpektor pristojnega organa lahko na določeni vstopni točki katere koli države članice EU odobri nadaljnji prevoz pošiljke med čakanjem na ugotovitve fizičnih pregledov. V ta namen so na ozemlju Republike Slovenije določene točke uvoza, na katerih uprava opravlja nadzor nad pošiljkami živil neživalskega izvora. Določene točke uvoza imajo krajevni naslov pristojnega območnega urada uprave in vsaj eno odobreno mesto pregledov, to je ustrezno carinsko skladišče ali skladišče pod carinskim nadzorom, do koder potuje uvozna pošiljka v internem tranzitu pod carinskim nadzorom. Za pošiljke, ki vstopijo na ozemlje EU skozi določeno vstopno točko katere koli države članice EU, se določene vstopne točke v Republiki Sloveniji štejejo kot določene točke uvoza. Seznam določenih točk uvoza iz priloge 2 in novih določenih točk uvoza iz prejšnjega odstavka objavi uprava na svoji spletni strani ter o njih obvesti Evropsko komisijo.

Pošiljko pri nadaljnjem prevozu spremlja izvirni enotni vstopni dokument, dokler ne prispe na namembni kraj, naveden v enotnem vstopnem dokumentu. Kadar se izda dovoljenje, pristojni organ na določeni vstopni točki o tem obvesti pristojni organ v namembnem kraju in uporabi ustrezne protokole, ki zagotavljajo, da je pošiljka pod nenehnim nadzorom pristojnih organov ter da se pošiljka med čakanjem na ugotovitve fizičnih pregledov ne more kakor koli poškodovati. Obrazec enotnega vstopnega dokumenta mora biti na voljo tudi carinskemu organu, ko mu uvoznik ali njegov zastopnik pošiljko prijavi za sprostitev v prosti promet.

Določene točke uvoza, kjer se lahko na ozemlju Republike Slovenije sproščajo v prosti promet pošiljke živil neživalskega izvora po poreklu iz tretjih držav, morajo izpolnjevati minimalne zahteve iz 8. člena Uredbe 884/2014/ES za uvoz živil neživalskega izvora tako na strani pristojnega organa kot na strani zainteresirane stranke, da se npr. zagotovi izpolnjevanje zahtev skladišča.

Določene točke uvoza v notranjosti Republike Slovenije, na katerih uprava opravlja nadzor nad pošiljkami živil neživalskega izvora, so glede na dosedanji gospodarski interes s prilogo 2 te uredbe vzpostavljene na petih od desetih območnih uradov uprave. Nove točke uvoza lahko določi generalni direktor uprave na podlagi vloge vsaj ene zainteresirane stranke, če ta zagotovi vsaj eno mesto pregledov in če generalni direktor uprave presodi, da je zahteva upravičena in so izpolnjene minimalne zahteve iz točk a), b), e) in f) 8. člena Uredbe 884/2014/ES, in sicer: stalno usposobljeno osebje za izvajanje uradnih pregledov pošiljk živil s podrobnejšimi navodili v zvezi z vzorčenjem in pošiljanjem vzorcev v laboratorij v skladu z določbami iz priloge I k Uredbi (ES) št. 401/2006; razpoložljiva oprema za raztovarjanje in vzorčenje ter razpoložljiv uradni laboratorij za analizo aflatoksinov, ostankov pesticidov in drugih onesnaževal živil, do katerega je vzorce mogoče hitro prepeljati in v katerem je mogoče v določenem roku izvesti analizo.

Seznam določenih točk uvoza živil neživalskega izvora, ki se štejejo za prehranska dopolnila in živila za posebne prehranske namene, je v prilogi 3 uredbe, na njih pa nadzor ob uvozu opravljajo pristojni inšpektorji Zdravstvenega inšpektorata Republike Slovenije.

K 6. členu (mesta pregledov na območju določene točke uvoza):

Določena točka uvoza za tista živila neživalskega izvora, ki niso prehranska dopolnila ali živila za posebne prehranske namene, ima krajevni naslov pristojnega območnega urada uprave in vsaj eno odobreno mesto pregledov, to je carinsko odobreno skladišče nosilca živilske dejavnosti. Tako skladišče mora skladno z zahtevami točk c) in d) 8. člena Uredbe 884/2014/ES imeti možnost za raztovarjanje in vzorčenje v zaščitenem prostoru, kamor dostop nepooblaščenih ni mogoč in kjer je pošiljka živil pod uradnim nadzorom pristojnega organa. Prostor pa mora izpolnjevati tudi temperaturne in druge zahteve glede na vrsto blaga, da se to v primeru zadržanja oziroma med čakanjem na rezultate laboratorijske analize skladišči v ustreznih razmerah.

Seznam določenih točk uvoza z odobrenimi mesti pregledov za prehranska dopolnila in živila za posebne prehranske namene objavi na svoji spletni strani Zdravstveni inšpektorat RS, za vsa druga živila pa uprava.

K 7. členu (postopek določitve mesta pregledov):

Carinsko odobreno skladišče lahko nosilec živilske dejavnosti prijavi na krajevno pristojni območni urad uprave v odobritev kot mesto pregledov, kjer se lahko opravljajo identifikacijski in fizični pregledi pošiljk živil neživalskega izvora, ki se sproščajo v prosti promet v Republiki Sloveniji. Če je skladišče na območju območnega urada uprave, ki ima določeno točko uvoza za živila neživalskega izvora, pristojni inšpektor preveri, ali obrat izpolnjuje predpisane pogoje, in izda odločbo o določitvi novega mesta pregledov določene točke uvoza. Če je skladišče na območju območnega urada uprave, ki nima določenega mesta uvoza za živila neživalskega izvora, pristojni inšpektor preveri, ali obrat izpolnjuje predpisane pogoje, in vlogo skupaj z zapisnikom o pregledu odstopi v reševanje glavnemu uradu uprave, da najprej odloči o določitvi nove točke uvoza.

K 8. členu (druga mesta nadzora):

Kadar predpisi EU o nujnih ukrepih in poostrenem nadzoru opredeljujejo druga mesta nadzora nad pošiljkami živil neživalskega izvora iz uvoza, kot npr. 19. člen Uredbe 669/2009/ES in 8. člen Uredbe 322/2014/EU, se fizični pregledi pošiljk opravljajo v Republiki Sloveniji na določenih vstopnih točkah in določenih točkah uvoza, na katerih so razpoložljivi kadri, prostori in oprema.

K 9. členu (nadaljnji prevoz pošiljk):

Nadaljnji prevoz pošiljk živil neživalskega izvora iz uvoza, ki še niso sproščene v prosti promet ter so pod carinskim in uradnim nadzorom do znanih rezultatov laboratorijske preiskave, je dovoljen le po odobritvi pristojnega inšpektorja. Nadaljnji prevoz pošiljke lahko poteka s katere koli določene vstopne točke EU do odobrenega mesta za preglede določene točke uvoza v EU, kar je v EU harmonizirano pravilo, določeno v skladu z 8. členom Uredbe 669/2009/ES. Tako pošiljko spremlja izvirni enotni vstopni dokument, dokler ne prispe na namembni kraj, naveden v enotnem vstopnem dokumentu.

K 10. členu (poročanje Komisiji):

Opredeljena je pravna podlaga v predpisih EU, ki določajo obveznosti poročanja držav članic Evropski komisiji, in obveznost pristojnih organov za skupno poročanje o nadzoru nad živili in krmo rastlinskega izvora v Republiki Sloveniji.

K 11. členu (pristojbine za uvoz živil neživalskega izvora iz tretjih držav):

Uredba 669/2009/ES o poostrenem nadzoru živil neživalskega izvora določa, da morajo države članice pobrati pristojbine, ki so potrebne za kritje stroškov, nastalih zaradi navedenega nadzora. Izračun navedenih pristojbin mora biti v skladu z merili iz priloge VI k Uredbi (ES) št. 882/2004, da krijejo dejansko nastale stroške z organizacijo poostrenega uradnega nadzora, to so: plače osebja in vsi stroški za osebje, ki je vključeno v uradni nadzor, vključno z objekti in napravami, orodjem, opremo, usposabljanjem, potnimi in pripadajočimi stroški ter stroški laboratorijskih preiskav in vzorčenja. Pristojbine se glede na zdaj veljavno istoimensko uredbo ne spreminjajo. Pristojbine so prihodek proračuna Republike Slovenije in se vplačujejo na poseben vplačilni račun, določen v skladu s predpisi, ki urejajo način vplačevanja in razporejanja javnofinančnih prihodkov. Glede pobiranja in izterjave pristojbin iz tega člena se uporablja zakon, ki ureja davčni postopek.

K 12. členu (stroški):

Skladno z uredbami 175/2015/EU, 322/2014/EU, 884/2014/EU, 885/2014/EU in sklepom 2011/884/EU vse stroške, ki nastanejo pri uradnem nadzoru, vključno z vzorčenjem, analizo in skladiščenjem, ter stroške v zvezi z vsemi ukrepi, uvedenimi zaradi neskladnosti, krijejo nosilci živilske dejavnosti in dejavnosti poslovanja s krmo.

K 13. členu (prehodna določba):

Do izpolnjevanja zahtev, predpisanih v 5. členu te uredbe glede prostorov za skladiščenje ter možnosti za raztovarjanje in vzorčenje pošiljk, se pregledi pošiljk opravljajo na pooblaščenih uvoznih mestih in kontrolnih točkah v Celju, Ljubljani, Mariboru, na Obrežju in v Sežani, ki so bile določene z Uredbo o izvajanju uredb (ES) o uvozu nekaterih živil neživalskega izvora iz tretjih držav (Uradni list RS, št. 31/10 in 83/10).

Uredba 669/2009/ES o poostrenem nadzoru živil neživalskega izvora dopušča zaradi objektivnih težav v državah članicah glede izpolnjevanja minimalnih zahtev za določene vstopne točke prehodno obdobje, v katerem se lahko navedene zahteve postopno izvajajo. V skladu s tem morajo imeti pristojni organi v državah članicah možnost, da v navedenem prehodnem obdobju izvajajo potrebne identifikacijske in fizične preglede tudi na mejnih kontrolnih točkah, ki niso določene vstopne točke. V navedenih primerih morajo take mejne kontrolne točke izpolnjevati minimalne zahteve za določene vstopne točke, ki so določene v tej uredbi.

K 14. členu (prenehanje veljavnosti):

Člen določa prenehanje veljavnosti Uredbe o izvajanju uredb (ES) o uvozu nekaterih živil neživalskega izvora iz tretjih držav (Uradni list RS, št. 31/10 in 83/10) z dnem uveljavitve te uredbe.

K 15. členu (uveljavitev):

Člen določa petnajstdnevni rok uveljavitve predpisa po objavi v Uradnem listu Republike Slovenije.